**Էլ Հաջի Հուսեյն Դիուֆ** (ֆր.՝ El-Hadji Ousseynou Diouf, արաբ․՝ الحاج ديوف‎‎, հունվարի 15, 1981(1981-01-15), Լուգա, Սենեգալ), սենեգալցի նախկին պրոֆեսիոնալ ֆուտբոլիստ, իր ողջ կարիերայի ընթացքում նա խաղացել է կիսապաշտպանի և հարձակվողի դիրքում։

Կենսագրություն
--------------

Դիուֆն իր կարիերան սկսել է Ֆրանսիայում, որտեղ հանդես է եկել «Սոշո» ակումբում։ Նրա առաջնախաղը տեղի է ունեցել 1998 թվականի նոյեմբերի 12-ին «Բաստիայի» դեմ խաղում։ Այդ ժամանակ Դիուֆի թիմը հաղթել է 2։1 հաշվով։ Ֆուտբոլիստը հաջորդ մրցաշրջանին սկսվել է հանդես գալ «Ռենում», իսկ մեկ տարի անց նա հայտնվել է «Լանսում», որտեղ անցկացրել է երկու մրցաշրջան։

2002 թվականին Դիուֆը, որը Սենեգալի հավաքականի կազմում Ճապոնիայում և Հարավային Կորեայում կայացած աշխարհի առաջնությունում գեղեցիկ խաղ է ցուցադրել, տեղափոխվել է Անգլիա և 10 միլիոն ֆունտ ստերլինգով պայմանագիր կնքել «Լիվերպուլի» հետ։ «Լիվերպուլի» մարզիչ Ժերար Ուլիեն բարձր է գնահատել նրա խաղը, սակայն երկու տարի անց նրա կարծիքը ֆուտբոլիստի նկատմամբ փոխվել է։

Դիուֆը «Լիվերպուլի» կազմում նվաճել է 2003 թվականի անգլիական Ֆուտբոլային լիգայի գավաթ Լիգայի գավաթը, մասնակցել է Չեմպիոնների Լիգա|Չեմպիոնների լիգայի և ՈՒԵՖԱ-ի գավաթի հանդիպումներին, սակայն ակումբի երկրպագուների հիշողության մեջ մնաց որպես Ժերար Ուլիեի ժամանակաշրջա ի վատագույն ձեռքբերումներից մեկը։ Դիուֆը հիշվում է նաև իր ոչ մարզական պահվածքով․ նա ՈՒԵՖԱ-ի գավաթի խաղի ժամանակ թքել է տրիբունաներում նստած «Սելտիկի» երկրպագուների ամբոխի վրա։

2004/05 մրցաշրջանը Դիուֆը վարձավճարով անցկացրել է «Բոլթոն Ուոնդերերս», որից հետո մշտական հիմունքներով նրան ձեռք է բերել թիմի մարզիչ Սեմ Էլլարդայսը։ Այն գումարը, որը «Բոլթոն Ուոնդերերսը» վճարել է «Լիվերպուլին» ֆուտբոլիստի համար, մնացել է անհայտ։ Դիուֆը դարձել է ակումբի կանոնավոր խաղացող և արժանացել թիմի երկրպագուների ուշադրությանը։ 2008 թվականի մայիսի 3-ին BBC հեռուստա-ռադիոընկերությանը տված հարցազրույցում ֆուտբոլիստը հայտարարել է, որ մրցաշրջանի վերջում կհեռանա «Բոլթոն Ուոնդերերսից» և այլևս մտադիր չէ մնալ Անգլիայի Պրեմիեր լիգայում։

Հայտարարությունից երկու ամիս անց Դիուֆը պայմանագիր է կնքել «Սանդերլենդի» հետ, իսկ մեկ տարի անց՝ «Բլաքբըրն Ռովերսի» հետ։ Երկու թիմերում էլ Դիուֆը հաջողությունների չի հասել։ Հաշվի առնելով ֆուտբոլիստի չափազանց ցածր ելույթը, անհեթեթ և քմահաճ բնույթը, Սթիվ Քինի մարզչական շտաբը առանց ափսոսանքի որոշում է կայացրել 2011 թվականի հունվարին Դիուֆին վարձավճարով տալ շոտլանդական «Ռեյնջերսին», որտեղ նա 15 խաղում միայն մեկ գոլ է կարողացել խփի։

2011 թվականի աշնանը սենեգալցի ֆուտբոլիստը եռամսյա պայմանագիր է կնքել «Դոնքասթեր Ռովերս» ակումբի հետ, մրցաշրջանն ավարտել է Անգլիայի լիգայի առաջնության վերջին տեղում և իջել երրորդ դիվիզիոն։

2012 թվականի մայիսի սկզբին Դիուֆը հայտարարել է իր կարիերան «Լիդս Յունայթեդ» ակումբում շարունակելու մտադրության մասին. Օգոստոսի 11-ին հայտնի է դարձել, որ սենեգալցին առանց պրոֆեսիոնալ պայմանագիր կնքելու դարձել է թիմի խաղացող։ Նույն օրը «Շրուսբերի Թաունի» հետ Լիգայի գավաթի խաղում նա նշել է իր նորամուտը (4:0)։

Հավաքականում
------------

Սենեգալի ֆուտբոլի ազգային հավաքականում Էլ Հաջին իր նորամուտը նշել է 2000 թվականին, Բենինի հավաքականի դեմ խաղում։ Նա մասնակցել է 2002 թվականի աշխարհի առաջնությանը, որտեղ իր թիմը մեկնարկային խաղում սենսացիոն կերպով հաղթաել է գործող չեմպիոններին՝ ֆրանսիացիներին, դուրս եկավ փլեյ-օֆֆ, որտեղ հաղթել է Շվեդիայի դեմ, իսկ հետո լրացուցիչ ժամանակում պարտվեց Թուրքիային։ Դիուֆը 2002 թվականին Սենեգալի հավաքականի կազմում հասել է Աֆրիկայի ազգերի գավաթի եզրափակիչ։

2004 թվականին նրա անունն ընդգրկվել է ՖԻՖԱ 100 ցուցակում։ Նույն թվականին նա որակազրկվել է չորս միջազգային խաղով այն բանից հետո, երբ թիմերից մեկի հետ խաղում կոպտել է մրցավարին։ 2007 թվականի հոկտեմբերին Էլ Հաջին հայտարարել է, որ ղեկավարության մշտական կազմակերպչական խնդիրների պատճառով հեռանում է Սենեգալի հավաքականից։ Մի քանի օր անց թիմի գլխավոր մարզիչ Հենրիկ Կասպերչակը նշել է, որ Դիուֆը մնացել է թիմում։

2017 թվականից Դիուֆը գտնվում էր Դակարում, նա սպորտի հարցերով խորհրդական է Սենեգալի նախագահ Մակի Սալլի մոտ, ղեկավարում է իր սեփական մարզական թերթը և մարզադահլիճը։

Ձեռքբերումներ
-------------

«Լանս»
* Ֆրանսիայի ֆուտբոլի առաջնության փոխչեմպիոն։ 2002

«Լիվերպուլ»
* Անգլիայի Ֆուտբոլային լիգայի գավաթակիր։ 2003

«Ռեյնջերս »
* Շոտլանդիայի ֆուտբոլի առաջնության փոխչեմպիոն։ 2010/11
* Շոտլանդիայի Ֆուտբոլային լիգայի գավաթակիր։ 2010/11

Սենեգալի հավաքական
* 2002 թվականի Ֆուտբոլի աշխարհի առաջնության մասնակից։
* Աֆրիկայի ազգերի գավաթի եզրափակչի մասնակից։ 2002

Անձնական ձեռքբերումներ
* Աֆրիկայի տարվա ֆուտբոլիստ (**2**)։ 2001, 2002
* Աֆրիկայի տարվա ֆուտբոլիստ BBC-ի վարկածով։ 2002

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  *Rollin J.* Encyclopædia Britannica
3. 1 2  Discogs — 2000.
4. ↑  «I am definitely leaving Bolton — Diouf» Արխիվացված 2008-05-06 Wayback Machine на сайте BBC
5. ↑  «Официальный сайт». Արխիվացված է օրիգինալից 2013 թ․ հունվարի 21-ին. Վերցված է 2023 թ․ հունվարի 7-ին.
6. ↑  «Диуф намерен продолжить карьеру в «Лидсе»». Արխիվացված օրիգինալից 2014 թ․ նոյեմբերի 11-ին. Վերցված է 2012 թ․ օգոստոսի 11-ին.
7. ↑  «Диуф стал игроком «Лидса»». Արխիվացված օրիգինալից 2014 թ․ նոյեմբերի 11-ին. Վերցված է 2012 թ․ օգոստոսի 11-ին.
8. ↑  «Лидс — Шрюсбери». Արխիվացված օրիգինալից 2012 թ․ օգոստոսի 23-ին. Վերցված է 2012 թ․ օգոստոսի 11-ին.
9. ↑  «Diouf ends international career» Արխիվացված 2007-10-11 Wayback Machine на сайте BBC
10. ↑  «Diouf in Senegal squad» на сайте BBC
11. ↑  Kwenda, Stanley (2017 թ․ հունիսի 26). «El Hadji Diouf: I am not a bad guy, says controversial Senegal great». *BBC News*. Վերցված է 2018 թ․ հուլիսի 23-ին.

Արտաքին հղումներ
----------------

* Профиль игрока на Liverbird.ru(ռուս.)
* Профиль и статистика игрока на LFCHistory.net(անգլ.)
* Профиль на официальном сайте «Ланса»(ֆր.)
* Наш любимый Сенегал-2002: Фадига ограбил ювелирку, Диуф стал звездой, а Метсю – героем нации. Команду сломал президент страны

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | CUP2002.RU · ESPNFC.com · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · Transfermarkt (մարզիչ) · worldfootball.net (խաղացող) · ՖԻՖԱ · Discogs |
|  |
| Բառարաններ և հանրագիտարաններ | Բրիտանիկա · Munzinger |

 |